ሐዋሪያው ጳውሎስ ለጣዖት የተሰዋ ሥጋ መብላት ምንም ጉዳት እንደማያመጣበት ቢያውቅም ደካማ የሆነ ወንድሙን የሚያሰናክል ነገር መስሎት ከታየው ግን ለዘለዓለም ሥጋ ሳይበላ መቆየት እንደ ሚመርጥ ይናገራል። ለጳውሎስ ዋናው ቁምነገር የነበረው ጉዳይ የመብላት እና ያለመብላት ጉዳይ ሳይሆን “ምግብ ወደ እግዚኣብሔር አያቀርበንም፣ ባንበላ የሚጎልብን ነገር የለም፣ ብንበላም የምናተርፈው ነገር የለም ይለናል። ለጳውሎስ በጣም አስፈላጊ የነበረው ቁምነገር ግን በምንም ዓይነት ሁኔታ የምናደርጋቸው ማንኛውም ዓይነት ድርጊቶች ለደካሞች ዕንቅፋት ሊሆን አይገባ የሚለው ነው። ስለዚህም ለወንድሞቻችን እና ለእህቶቻችን ዕንቅፋት ሊሆኑ የሚችሉ ማንኛውንም ዓይነት ተግባሮቻችንን ማቆም ይኖርብናል ማለት ነው።